**Frontier: Elite II** on Frontier Developmentsin kehittämä ja GameTekin julkaisema avaruussimulaatiopeli. Peli on julkaistu vuonna 1993 Amigalle, Atari ST:lle ja DOS:lle. Peli on seuraaja *Elitelle* ja pelin seuraaja on *Frontier: First Encounters*.

Pelaaminen
----------

Pelissä ei ole varsinaista juonellista tehtäväsarjaa, vaan tehtävät valitaan avaruusasemilta saatavista generoitavista tehtävistä.

Pelissä ostettavat avaruusalukset ovat runkoja, joihin pelaajan lisäksi hankittava muut osat ja ominaisuudet. Lisäominaisuudet vaikuttavat aluksen toimintakykyyn useilla tavoilla.

Ensimmäisestä *Elitestä* poiketen pelissä ei ole avaruusolioita, vaan niiden tilalla on Federaation ja Imperiumin (molempien edustajat ihmisiä) vastakkainasettelu.*lähde?* Pelaaja voi Eliten tapaan valita, mitä tekee ja ottaa vastaan sotilastehtäviä Federaatiolta tai Imperiumilta, ottaa vastaan tehtäviä yksityisiltä asiakkailta taikka keskittyä vaikka kaupankäyntiin laillisilla tai laittomilla tavaroilla.*lähde?* Peli tapahtuu edeltäjästä poiketen yhdessä galaksissa, jossa on oma aurinkokuntamme lähitähtineen. Tällä kertaa pelaaja voi varustelun lisäksi myös vaihtaa alustaan.*lähde?*

Kehitys
-------

*Elite 2 - Frontier* (Amiga). Asutuskeskuksia kupujen alla, ilmakehältään hapettoman kuun pinnalla. Taustalla kaasuplaneetta, jota kyseinen kuu kiertää.
Pelin on suunnitellut David Braben.
Peli on seuraaja *Elitelle*, joka paransi grafiikkaa, ääntä ja fysiikkamallinnusta. Lisäksi planeetoille pystyi laskeutumaan ja fysiikkamallinnusta oli parannettu. *Eliten* toinen suunnittelija Ian Bell on kritisoinut Brabenia tämän halusta tehdä kaikesta realistista, joka Bellin mielestä ei ole oikea tapa. Täysillä yksityiskohdilla peli oli epäpelattavan hidas ST:n ja Amigan perusmalleilla, mutta yksityiskohtia sai tiputettua.*lähde?*

Peli käyttää täytettyä vektorigrafiikkaa. Pelin grafiikat olivat valmiita vuonna 1988, mutta pelin julkaisu viivästyi vuoteen 1993.

Peli koostui noin 250 000 rivistä 68000-assembly-kieltä ja on yksi suurimmista kokonaan assemblyllä kirjoitetuista kaupallisista peleistä. Chris Sawyer (joka on tunnettu *Rollercoaster Tycoonista*) siirsi pelin 80286:lle.

Vaikutus
--------

Guinness World Recordsin mukaan peli oli ensimmäinen jossa oli proseduraalisesti generoituja tähtijärjestelmiä. *Elite* oli ensimmäinen jossa oli proseduraalisesti generoitu maailma.

Myynti
------

Peli oli julkaisuvuonna Euroopan parhaiten myynyt peli ja myi noin 500 000 kappaletta. Gametekin häviämisen vuoksi tarkat myyntiluvut eivät ole tiedossa ja todellinen myynti oli yli 500 000 kappaletta, mutta rojalteja tilitettiin vähemmästä määrästä.

Vastaanotto
-----------

Peli sai kaksijakoisia arvosteluja kriitikoilta: eräiden mielestä se oli paras koskaan näkemänsä peli kun taas toisten mielestä se oli toivottoman tylsä.

*Amiga Format* antoi pelille arvosanaksi 90% arvostelussaan.

*CU Amiga* antoi pelille arvosanaksi 97% arvostelussaan.

*Pelit* -lehti antoi pelille arvosanaksi 92/100 arvostelussaan.

Lähteet
-------

1. 1 2 3 4 5 6  Matt Barton, Bill Loguidice: The History of Elite: Space, the Endless Frontier (sivu 5)  7.4.2009. Gamasutra. Viitattu 20.2.2019.
2. 1 2 3 4 5  Kaj Laaksonen: Frontier - Elite 2 – Elämää suurempi avaruus  1.8.1993. Pelit. Viitattu 21.1.2020.
3. ↑  Kristan Reed: Elite: 25th Anniversary Retrospective *ign.com*.  18.9.2009. Viitattu 10.4.2022. (englanniksi)
4. 1 2 3  Frontier: Elite II *frontier.co.uk*.  Arkistoitu. Viitattu 21.1.2020. (englanniksi)
5. 1 2  First use of procedural generation in a videogame *guinnessworldrecords.com*. Viitattu 21.1.2020. (englanniksi)
6. ↑  IP Profile: Elite  1.8.2008. MCV. Viitattu 20.2.2019.
7. ↑  Frontier: Elite 2 review Amiga Magazine Rack. Viitattu 21.1.2020. (englanniksi)
8. ↑  Frontier: Elite 2 review Amiga Magazine Rack. Viitattu 21.1.2020. (englanniksi)

Aiheesta muualla
----------------

* *Frontier: Elite II* MobyGamesissa (englanniksi)
* *Frontier: Elite II* Hall of Light -sivustolla (englanniksi)
* *Frontier: Elite II* Hall of Light -sivustolla (englanniksi)